बिहार: ट्रेन से कटकर महिला समेत 3 बच्चों की मौत, एक बच्ची घायल  
ट्रेन से कटकर महिला समेत 3 बच्चों की मौत
जहानाबाद जिले के कनौदी गांव के पास की घटना
जख्मी बच्ची को इलाज के लिए अस्पताल ले जाया गया
जहानाबाद जिले के कनौदी गांव के समीप रविवार की सुबह एक ट्रेन से कटकर एक महिला सहित तीन बच्चों की मौत हो गयी जबकि एक बच्ची जख्मी हो गयी. राजकीय रेल पुलिस थाना प्रभारी कृष्णा कुमार ने बताया कि अभी तक किसी की पहचान नहीं हो सकी है. किस ट्रेन से यह हादसा हुआ इस बारे में पता लगाया जा रहा है. कृष्णा ने बताया कि जहानाबाद रेलवे स्टेशन और कड़ाना रेलवे हॉल्ट के बीच हुए इस हादसे में मरने वालों में एक महिला(35) और 4 से 6 साल के बीच की एक बच्ची और दो बच्चे शामिल हैं.
उन्होंने बताया कि जख्मी बच्ची को इलाज के लिए जिला सदर अस्पताल में भर्ती कराया गया है.